Infèksi saloran kemmè

**Infèksi saloran sennè** (Èngghi bhunten); **Infèksi saloran kemmè** (Enjâ'-iyâ) () (ISK) iyâ rowa infèksi bakteri sè ngennèngè bâgiyân ḍâri saloran kemmè. Nalèka ngennèngè saloran kemmè bâbâ ènyamaè sistitis (infèksi andhuh sennè) sè jhimet, bân manabi ngennèngè saloran kemmè attas ènyamaè pielonefritis (infèksi bingsèl (ginjal)). Tora ḍâri saloran kemmè bâbâ akadhi mowâng aèng kenè’ bhâkal aghrâssa sake’ bân segghut mowâng aèng kènè’ otabâ nyellek ka’angghuy mowâng aèng kènè’ (otabâ wâ'-duwâ'na), sabâtara rowa tora pielonefritis akadhi sengker/ghresghes () bân nyèlo è bângkong, salaèn gejala ISK bâbâ. Orèng dhibâsa bân na’-kana’ kènè’ ra-torana kennèng èkatèla'  otabâ ta’ spèsifik. Koman sè segghut asabbhâbaghi kaduwâ’ tipe kasebbhut èolok mènangka Escherichia coli, bhlângkan baktèri laèn, virus, otabâ rettè (jhâmor) kennèng bhâi dhâddhi dhâlârra tekka'na bâk rangrang.

infèksi saloran kemmè lebbi segghut kateddhiân ka rèng binè’ èbhândhingaghi ka ke’-lake’, Saparona ghunghung rèng binè’ ngalamè saenjâ'na sèttong kalè infèksi salanjhâng odi’na.  ongat jughân segghut kadhâdddhiân. Dhâlârra è pandhâliânna iyâ rèya anatomi rèng binè’ sè jhât laèn, acombâna, bân riwayat panyakè' bhâlâna. Pielonefritis, manabi kateddhiân, ampona è temmo samarèna infèksi andhu kemmè bhlângkan kennèng kèya dhâlârân infèksi sè èsèngghâtaghi bi' dârâ. Diagnosis rèng binè’ ngodâ sè sèhat kennèng èlèngghâaghi ḍâ' ka torana bhâi. Orèng bi' tora sè centor, diagnosis massèna sara polana baktèri ngara ètemmoè ta'pa adhâlâraghi infèksi. Ḍâ' parkara sè salèket (komplèks) otabâna dhing patambhâ'ân abânḍi (gagal), kultur urin (kabiyasaan kemmè) sè katorson massèna kennèng aghuna. Dâ' orèng sè segghut nèbâsè infèksi, antibiotik dosis mabâ kennèng èkakan kaangghuy lèngka panyegghâ'ân.

Ḍâlem parkara sè ta’ salèket, infèksi saloran kemmè ghâmpang ètambhâi kalabân antibiotik jhângka pènḍâ', tekka'na rèsistènsi ḍâ'ka bânnya' antibiotik sè èghunaaghi kalabân nambhâi kondisi rèya adhujungan ngaongghâ. Ḍâlem parkara sè salèket, antibiotik ḍâlem jhângka bâkto sè alanjhângan otabâ intravèna massèna èbhutoaghi, bân lamon gejala ghita’ maèsak dâlem duwâ' otabâ tello' arè, èparloaghi pamrèksaan diagnostik sè aghenna'an. Ḍâ' rèng binè’, infèksi saloran kemmè rèya infèksi bakteri sè asegghudhân è tèmmoè, sabânnya' 10% nèbâsè infèksi saloran kemmè bâng-sèbâng taonna.

## Gejala bân tora
infèksi saloran kemmè bâbâ è sebbhut jughân infèksi andhu kemmè. Tandhâ sè asegghudhân è tèmmoé panèka romasa kello' (rassa ènga' sè taobbhâr) manabi mowâng aèng kènè’ bân kodhu mowâng aèng kènè’ (otabâ sellek kaangghuy mowâng aèng kenè’) ta'pa duh bhâdhân vagina bân rassa nyeri sè berrâ'. Tora panèka ngara acem-macem ḍâri dhemmang tagher berrâ' bân ḍâ' rèng binè’ sè sèhat rassa rèya teros kateddhiân sa'abit para' otabâ lebbi ennem arè. Nyèlo è attas tolang katodusân otabâ bughik bâbâ massèna bhâkal ngangghel. Orèng sè nèbâsè infèksi saloran sennè è attas otabâ pielonefritis, massèna bhâkal nèbâsè sakè' entèng (panggul), sengker, otabâ lennyer bân onca' (ota) è seḍḍhi'na tora klasik ḍâri infèksi saloran sennè bâbâ. Kemmo'a urin kennèng aḍârâ otabâ ngemmo' piuria (nana è urin) sè kennèng katèla'.
## Sombher